जापानी संवाद नीले रंग में कोरियाई संवाद पीले रंग में
(जापानी भाषा में) तैयार?
चलो चलें।
मैं यह संभाल लूँगा, पर मेरे क़रीब रहना।
अब जल्दी करो! ट्रेन में जगह नहीं होगी।
श्श। वे आ रहे हैं।
मारो उन्हें!
उन्हें बचकर भागने मत देना!
बूम! बूम!
पर मैंने तुम्हारे दिल पर निशाना साधा और तुम पर पहले गोली चलाई!
- हाँ, मैंने देखा था! - नहीं! पहले हमने तुम्हारे चीथड़े उड़ाए!
और अब गैस मास्क पहनने की मेरी बारी है।
वह मुझे दो!
वह आदमी फिर से आया है।
वह मेरा घर है।
माँ?
मैं घर जा रहा हूँ।
तुम लोगों को भी घर जाना चाहिए।
क्या उन्हें कभी... उसके पिताजी की लाश मिलेगी?
शायद यह इस पर निर्भर करता है कि लाश का कितना हिस्सा बचा है।
पर, मोजासु, पादरी हु की बात याद रखना।
भगवान हम पर नज़र रख रहे हैं।
तुम यह विश्वास करते हो न?
देखो वह कौन है।
बांदू।
मोजासु।
जल्दी आओ। धुले कपड़े लाने में मेरी मदद करो।
चाची, आप हमेशा मुझे ही क्यों बुलाती हैं?
नोआ को कभी नहीं बुलाती हैं!
क्योंकि तुम बस खेलते रहते हो।
अब जल्दी करो!
"हमें अमरीकी साम्राज्यवाद के कलंक से अपनी भाषा का
शुद्धिकरण करना याद रखना चाहिए।
जिसे हम कभी 'बेरुतो' कहते थे, अब हम उसे 'बेल्ट' कहते हैं।
हमारे विद्वानों को इसी पर अपना अध्ययन समर्पित करना चाहिए।"
चाची!
आप ठीक हैं?
आप मेरी... आप मेरी बात समझ सकते हैं?
क्या यह तुम हो, नोआ?
- नोआ... - तुमने मुझे बुलाया?
नोआ।
यह क्या है? वह कौन है?
शायद...
शायद... यह वही हैं।
इसाक?
मैं वापस लौट आया हूँ, क्युंगही।
मैं...
मैं घर आ गया।
मैं वापस आ गया।
मिन जिन ली की किताब पर आधारित
पचिंको
टोक्यो
हेनेसी। नीट।
थोड़े पानी के साथ।
तुम यहाँ क्या कर रहे हो?
मैं माफ़ी माँगने आया था।
बताइए, मैं क्या कर सकता हूँ?
शायद तुम और मैं काफ़ी हद तक एक जैसे ही हैं।
तुम्हारे और मेरे, दोनों के पिताओं ने
काफ़ी आर्थिक सफलता हासिल की थी।
और तुम्हारी तरह, जब भी कोई मेरे रास्ते में आता था,
मैं पैर जमाकर ज़्यादा मेहनत करता, ज़्यादा हाथ गंदे करता था।
मुझे दुनिया को साबित करना था
कि मैं कोई कमज़ोर आदमी नहीं हूँ।
और अब?
जापान का बिज़्नस्मैन ऑफ़ द यिअर।
उन्हीं लोगों ने पुरस्कार दिया जिन्होंने कभी मुझे तबाह करने की कोशिश की थी।
जिस पल से मैं तुमसे मिला था,
मुझे पता था कि तुम मेरे रास्ते में आओगे।
मैं ही तुम्हारी असफलता का कारण हूँ।
इसलिए मैं कोई दया नहीं दिखाऊँगा।
क्योंकि मैं इस शहर को एक संदेश देने के लिए तुम्हारा इस्तेमाल कर रहा हूँ।
मुझसे उलझे, तो मैं तुम्हें तबाह कर दूँगा।
वह कहाँ है? क्या वह अंदर है?
सुन्जा।
तुम्हें अपना दिल मजबूत करना होगा।
कौन है?
मैं हूँ।
सुन्जा।
हाँ, यह मैं हूँ।
यह क्या है? इस तरह सबको चौंका दिया।
मैंने हर दिन और हर रात तुम्हारे लिए प्रार्थना की।
तुम्हें काफ़ी कठिनाइयों का सामना करना पड़ा होगा।
कई अन्य लोगों की तुलना में, हमारी क़िस्मत अच्छी थी।
मैं तुम्हारे भैया और भाभी की बेहद आभारी हूँ।
उन्होंने हमारा अच्छा ख़याल रखा।
मैंने सुना कि मेरे भैया काफ़ी दूर गए हैं।
मैं उनसे मिलने को बेताब हूँ।
मैं नहीं चाहता कि तुम मुझे इस हाल में देखो।
या हमारे बच्चे देखें।
तुम इस बात की चिंता क्यों करते हो?
पहले तुम्हें ठीक होना होगा।
हाँ।
मैं बहुत थक गया हूँ।
थोड़ा सो लो।
मुझे छोड़कर मत जाओ।
सुन्जा।
मैं डॉक्टर को लेने जा रही हूँ।
तुम जल्द ही ठीक हो जाओगे।
उसे तुरंत डॉक्टर को दिखाने की ज़रूरत है।
पर हमें डॉक्टर कहाँ मिलेगा?
जहाँ तक मुझे पता है, उन्हें मोर्चे पर भेजा गया है...
पक्का अस्पतालों में अब भी कुछ डॉक्टर होंगे।
हमें कोई डॉक्टर ढूँढना ही होगा।
सुन्जा!
अगर...
अगर ज़्यादा देर हो चुकी हो तो?
क्या तुम्हें उसके साथ नहीं रहना चाहिए?
तुम्हें नहीं पता कि तुम्हें उसके साथ कितनी देर रहने का समय मिलेगा।
क्युंगही, क्या तुम भूल गई हो?
वह पहले भी मौत को मात दे चुका है।
अगर डॉक्टर ने उसकी चिकित्सा की, तो वह फिर से मौत को मात दे सकेगा।
मुझे यह विश्वास है।
तुम फिर आ गए! यहाँ क्यों आए हो?
तुम्हें पता है अभी समय क्या हुआ है?
- दादी। - जाओ यहाँ से!
मेरे पास जाने के लिए और कोई जगह नहीं बची।
कोई नहीं बचा जिससे मैं मदद माँग सकूँ।
दादी।
चली जाओ!
पहले मुझे आपको कुछ बताना है।
मेरी वजह से ही
आपके घर का यह हाल है।
तुम्हारी...
मैंने आपको हस्ताक्षर करने से मना कर दिया, तो शिफ़लीज़ ने मुझे नौकरी से निकाल दिया।
इसलिए मेरा वीज़ा रद्द कर दिया गया।
अब मैं यहाँ फँस गया हूँ।
केवल इतना ही नहीं, श्री आबे...
बस करो। मेरे घर का क्या?
मैंने किसी के साथ सौदा किया था।
उसने आपको ज़बरदस्ती निकालने के लिए अपने साथियों का इस्तेमाल किया।
हम यह ज़मीन खरीदकर
वापस श्री आबे और शिफ़लीज़ को बेचने वाले थे।
मुझे गुज़ारा करने के लिए उन पैसों की ज़रूरत थी।
- मैं हताश था... - तुम इसे बहाना कहते हो?
पर क्या ऐसा ही नहीं होता है?
अपनी ज़िंदगी बचाने की ख़ातिर, हम सभी एक-दूसरे को धोखा देते हैं,
बिना यह एहसास किए कि हम उनका काम पूरा कर रहे हैं।
वे यही चाहते हैं।
हमें दया की भीख माँगने पर मजबूर करते हैं।
आख़िरकार।
तुम यह समझ गए।
यह मैं हूँ। नोआ।
नोआ, जाओ सेक्सटन हु को ले आओ...
अब वह हमारे पास्टर हैं।
पास्टर?
हाँ। पास्टर यू कुछ साल पहले चल बसे।
समझ गया।
जाओ।
पास्टर हु को ले आओ।
जल्दी। तुम यह कर सकते हो?
हाँ।
नोआ, तुरंत टेलीग्राम ऑफ़िस जाओ।
हमें तुम्हारे चाचा तक संदेश पहुँचाना है।
पर, चाची, पिताजी ने मुझे पास्टर हु को लेकर आने को कहा है।
समझ गई।
पक्का वह साथ मिलकर प्रार्थना करना चाहता होगा।
- तो फिर जाओ। - ठीक है।
मेरा क्या? मैं टेलीग्राम ऑफ़िस जा सकता हूँ।
तुम समझते हो यह कितना ज़रूरी है?
मैं यह कर सकता हूँ।
मैं सुनिश्चित करूँगा कि चाचाजी को यह संदेश मिले।
सुनिए, मुझे नागासाकी में मेरे चाचाजी को एक टेलीग्राम भेजना है।
यह बेहद ज़रूरी है।
तुम यह पढ़ सकते हो?
इक्कीस अक्षर।
अस्सी सेन।
देखो सही लिखा है या नहीं।
इसाक घर लौट आया है।
वह मर रहा है।
पास्टर! वह लौट आए हैं!
नोआ।
इतने सालों बाद, आख़िरकार मेरे पिताजी घर लौट आए हैं।
पर वह काफ़ी बीमार हैं।
कृपया उनकी मदद कीजिए। मुझे पता है आप मदद कर सकते हैं।
हमें कुछ देर के लिए अकेला छोड़ेंगी?
मेरे पिताजी आख़िरकार लौट आए हैं।
कृपया, मेरे साथ चलिए।
उनके लिए प्रार्थना कीजिए।
ईश्वर से उन्हें ठीक करने को कहिए।
मुझे नहीं लगता कि मेरी प्रार्थनाएँ काफ़ी हैं।
मुझे पता है कि वह आपकी प्रार्थनाएँ ज़रूर सुनेंगे।
नोआ, तुम्हें पता है कि यह इतना सरल नहीं है।
पर उन्हें सुनना ही होगा!
मैं अच्छा इंसान रहा हूँ,
है न?
मैंने अच्छा इंसान बने रहने की इतनी कोशिश की है।
इस बार ईश्वर नज़र नहीं फेर सकते।
फिर से नहीं।
मैं अपना सामान ले लेता हूँ।
उसे डॉक्टर की ज़रूरत है।
इसलिए मैं यहाँ आई हूँ।
तुम्हारी प्राथमिकता अपने बच्चों को लेकर शहर छोड़ना होनी चाहिए।
तुमने पूछा भी नहीं कि किसके लिए डॉक्टर चाहिए।
तुम्हें पता था।
तो मुझे बताओ।
क्या तुम उसे पहले ही रिहा करवा सकते थे?
मैं उसे अभी रिहा करवा सका
क्योंकि मैंने जेल के एक अधिकारी से
उसे और उसके परिवार को सुरक्षित शहर से बाहर निकालने का वादा किया।
सभी शहर से निकलने को बेक़रार हैं।
सिवाय तुम्हारे।
पक्का तुम काफ़ी हताश होगी
जो मेरे पास आई हो।
मैं हूँ।
तो यह रहा सौदा।
मैं तुम्हें एक डॉक्टर दिलवाऊँगा।
सबसे बेहतरीन डॉक्टर जो इस शहर में बचा है।
बदले में,
तुम्हें और लड़कों को मेरे साथ चलना होगा।
उसके साथ या उसके बिना।
मुझसे वादा करो।
यह भूलना कितना आसान है कि वे साल कितने कठिन थे।
पर अब देखो।
जब मैंने युद्ध के बाद यह ज़मीन खरीदी थी,
तब वे इसे लगभग मुफ़्त में ही दे रहे थे।
क्या?
मैं मज़ाक नहीं कर रही हूँ।
मैं यह और कैसे खरीद सकती थी?
मैं इसका कारण सोच रहा हूँ।
इस ज़मीन के बारे में हमेशा से कुछ अजीब अफ़वाहें थीं।
कैसी अफ़वाहें?
मेरी क़िस्मत देखो, एक और को खिलाना पड़ता है।
उसकी भूख कभी नहीं मिटती है।
दादी, रुकिए। कैसी अफ़वाहें?
सारे विवरण किसे याद रहेंगे?
उस मिलिट्री स्कूल के बारे में कुछ अफ़वाहें थीं जो यहाँ हुआ करता था।
एक दिन ट्रक आने लगे थे।
जो लाशों से भरे हुए थे।
वे एक मिलिट्री स्कूल में लाशें क्यों लेकर आएँगे?
किसे पता?
यह युद्ध के दौरान हुआ था इसलिए किसी ने उनसे सवाल नहीं किया।
बस इतना ही? यही अफ़वाहें थीं या और भी कुछ थीं?
धीरे खाओ वरना तुम फिर से बीमार पड़ जाओगे।
- दादी। - क्या हुआ?
तुम्हें और भी सवाल पूछने हैं?
मैं तुम्हें पहले ही बता चुकी हूँ!
यह काफ़ी अरसे पहले की बात है।
मृतकों को परेशान करना... इससे क्या फ़ायदा होगा?
पर क्या वे हड्डियाँ अब भी यहाँ मौजूद हो सकती हैं?
दादी।
मुझे भूलना ही था।
समझे?
मैंने भूलने की इतनी कोशिश की।
वरना मैं यहाँ कैसे रह पाती?
पर ये हड्डियाँ, शायद वे हमें कुछ दे सकती हैं।
तुम क्या कह रहे हो?
आप समझ नहीं रहीं?
इसी तरह हम पलटकर लड़ेंगे।
इसके साथ, हम उन्हें हमारे पीछे पड़ने से रोक पाएँगे।
देखा! जब वह मेरे जैसा छोटा था,
तब उसने अपने घर में ही पुश-अप्स करके रिकॉर्ड तोड़ा था।
पक्का अब वह काफ़ी रईस बन गया होगा।
और क्या रईस बनना तुम्हारे लिए इतना ज़रूरी है?
बेशक! अगर हम रईस होते, मैं आपके लिए बेहतरीन डॉक्टर लाता
और हमारे लिए एक बड़ा घर खरीदता।
और अगर हमारे पास पैसे बचे,
तो चाची काले बाज़ार से चीनी खरीदकर कैंडी बना सकती हैं।
तुम ठीक हो?
कभी मैं भी कई कमरों वाले एक बड़े घर में
पला-बढ़ा था।
पर हमें ज़्यादातर कमरों में जाने की अनुमति नहीं थी।
पक्का मैं चोरी-छुपे घुस गया होता।
बेशक तुम घुसते।
पर मैं यह बताना चाहता हूँ कि मुझे उस बड़े घर की कमी नहीं खलती है,
केवल उन लोगों की कमी खलती है जो वहाँ रहते थे।
सच्चा धन, मोजासु...
प्यार होता है।
पर, पिताजी, दोनों में से एक ही क्यों मिलना?
मुझे प्यार और दौलत दोनों चाहिए।
क्या हो रहा है?
फिर से बिजली चली गई।
अब लगभग रोज़ रात को बिजली जाती है।
मैं लालटेन जलाती हूँ।
यह लीजिए।
ताकि आपको डर न लगे।
धन्यवाद, मेरे बेटे।
वे आ गए!
पिताजी।
तुमसे दोबारा मिलकर बेहद ख़ुशी हुई, मेरे भाई।
पास्टर, आप आ गए।
बेशक मुझे आना ही था।
आख़िरकार उसे वापस घर में देखना...
मुझे पास्टर से अकेले में बात करनी है।
चलो।
नोआ रुक सकता है।
पिताजी।
मोजासु, लालटेन जलाने में मेरी मदद करो।
पर, दादी, जो आप कह रही हैं, अगर वह सच है,
तो कोल्टन जैसी कंपनी इस ज़मीन को छूएगी भी नहीं।
तुम फिर से उस बारे में कैसे सोच सकते हो?
एक बार मेरी बात सुन लीजिए।
इस ज़मीन को श्री आबे को बेचने के बाद,
हम उन हड्डियों के बारे में अफ़वाहें फैलाएँगे...
हमें पता भी नहीं कि वे अब भी यहाँ हैं या नहीं!
इससे फ़र्क नहीं पड़ता है। ऐसी अफ़वाह सुनकर कोल्टन भाग जाएगा।
मुझे पक्का यक़ीन है।
और उनके बिना, श्री आबे एक बड़े कर्ज़े में डूबे रह जाएँगे।
तुम मृतकों का फ़ायदा उठाने के बारे में कैसे सोच सकते हो?
मैं अतीत के लिए ज़िम्मेदार नहीं हूँ। मेरा उससे कोई लेना-देना नहीं था।
बस करो!
तो वह वह सब किसलिए था?
वह सब अथक परिश्रम?
वह तुमने किया था, है न?
तुमने ही मुझे गिरफ़्तार करवाया था।
पास्टर?
हाँ। तुमने सही कहा।
वह मैं ही था।
मुझे काफ़ी पहले से शक था कि तुम मुझे नापसंद करते हो।
क्यों?
मैं तुम्हें नापसंद नहीं करता था।
तुमसे नफ़रत करता था।
तुम्हारे लिए, प्यार पाना इतना आसान था।
पर मेरे लिए...
मेरे अपने माता-पिता ने ही मुझे छोड़ दिया था।
वह पास्टर यू थे जिन्होंने मुझे आश्रय दिया
जब सभी बस मुझसे छुटकारा पाना चाहते थे।
उन्होंने अपने बेटे की तरह मेरी परवरिश की, मुझे प्यार दिया
पर फिर तुम आ गए
और उनका प्यार फीका पड़ गया।
इसलिए मैंने उन्हें तुम्हारी ख़बर दी।
पर जो संतुष्टि मैंने सोचा था मुझे महसूस होगी...
वह कभी महसूस नहीं हुई।
मैंने तुम्हारी रिहाई के लिए दिल से प्रार्थना की।
तुम्हें लगता है कि मैं यहाँ तुम्हारी वजह से हूँ?
इसमें कोई शक़ नहीं कि तुम्हारे परिवार ने भी प्रार्थना की,
पर मैं वादा करता हूँ कि मेरी आवाज़ भी उन प्रार्थनाओं का हिस्सा थी।
मैंने अपनी ग़लती की भरपाई करने के लिए
न केवल ईश्वर से प्रार्थना की, बल्कि तुम्हारे परिवार और नोआ के लिए...
मैंने दिल से कोशिश की।
मुझे पता है कि मेरे पास कोई बहाना नहीं है।
तुम मुझे कभी माफ़ नहीं करोगे...
मैं तुम्हें माफ़ करता हूँ।
आप माफ़ नहीं कर सकते।
आप उन्हें माफ़ नहीं कर सकते। कभी नहीं!
इतने साल...
इनकी वजह से...
तुम्हें मेरा विश्वास करना होगा, नोआ।
मुझे पता है कि मैंने तुमसे क्या छीना।
निकला जाइए! हमसे दूर रहिए!
- नोआ! - मुझे माफ़ कर दो, नोआ।
मुझे सच में अफ़सोस है!
पास्टर, क्या हो रहा है?
नोआ।
पिताजी।
क्यों?
मुझे पता है। मैं यह बोलने वाला कौन होता हूँ?
मैं सच्ची पीड़ा के बारे में क्या जानता हूँ?
खाली पेट सोने का विचार...
यह मेरे लिए अकल्पनीय है।
मैंने दयनीय रूप से आसान जीवन जीया है।
आपका मुझसे घृणा करना समझ में आता है।
जब मैं देखता हूँ जिस तरह से आप मुझे देखती हैं...
जिस तरह से मेरी दादी मुझे देखती हैं...
आप ख़ुद से यह कैसे नहीं पूछेंगी...
"क्या मैं सच में इसके लिए उस सबसे गुज़री?"
है न?
पक्का आप कहेंगी कि यह सब व्यर्थ था।
आपको इतनी देर तक जगाए रखने के लिए माफ़ी चाहूँगा।
मैं वापस नहीं आऊँगा। वादा करता हूँ।
मुझे इसका कोई पछतावा नहीं कि मैं कैसे जी।
वह अच्छी ज़िंदगी थी।
मेरे बच्चों, टूटी हुई हड्डियों के साथ एक टूटा हुआ शरीर...
मेरे पास तुम्हें देने के लिए बस इतना ही है।
पर फिर भी, यह याद रखना :
उस पास्टर की और हमारी क़िस्मत...
एक जैसी ही है।
नोआ,
माफ़ी न तो कोई तोहफ़ा है और न ही शक्ति।
माफ़ी स्वीकृति है।
हमारे अस्तित्व की एक कीमत होती है।
मैं तुम दोनों से इतना कुछ कहना चाहता हूँ।
पर एक बात जान लो।
चाहे जो हो जाए...
...तुम दोनों मेरे बेटे हो...
और मैं तुम्हारा पिता हूँ।
मैं आ गई!
मैं डॉक्टर को ले आई हूँ। वह हमारी मदद करेंगे।
अब सब ठीक हो जाएगा।
- पिताजी! - यह ठीक नहीं है। कमरा खाली करो।
डॉक्टर उनकी मदद करेंगे।
मोजासु, नोआ, चलो।
माँ!
मैं खुलकर कहूँगा।
तुम्हारे पति के फेफड़े बलगम से भरे हुए हैं।
हम अस्पताल में वह निकाल सकते हैं,
पर ज़्यादा चिंता की बात यह है कि,
उसे सेप्सिस है।
मुझे नहीं लगता...
कि उसके पास ज़्यादा समय बचा है।
पर पक्का कुछ तो होगा जो आप कर सकते हैं।
कृपया।
अगर पैसों की बात है, तो चिंता मत कीजिए।
उन्हें बताओ।
जो भी कीमत होगी, मैं चुकाऊँगी। उन्हें चिंता करने की ज़रूरत नहीं है।
मैं... मैं पैसे ले आऊँगी।
तुम्हारे पति के पास, ज़्यादा से ज़्यादा,
कुछ ही घंटे बचे हैं।
उन्होंने उसके साथ जो किया...
वह बेहद बुरा था।
मुझे उसके लिए खेद है।
मुझे माफ़ कर दो।
मुझे पता नहीं था
कि हमें यह कीमत चुकानी होगी।
माफ़ी माँगने की कोई बात नहीं है।
इतने सालों में, जब तुम यहाँ नहीं थे,
इतने सारे लोग तुम्हारी दयालुता के बारे में बताने के लिए मेरे पास आए थे।
तुमने दूसरों के लिए बलिदान दिया।
मैं 14 साल पहले उसी आदमी से मिली थी
और अब भी मुझे वही आदमी दिख रहा है।
दुनिया चाहे बदल गई हो...
पर तुम नहीं बदले।
मैं हमारे बेटों को बड़ा होते हुए देखना चाहता हूँ।
सुन्जा...
मेरी पत्नी, मैं तुम्हें बाहों में लेना चाहता हूँ।
मैं...
मैं जीना चाहता हूँ।
सच में।
मैं सच में जीना चाहता हूँ।
मेरे जाने के बाद...
तुम्हें किसी को ढूँढना होगा।
ऐसी बातें मत कहो।
तुम्हारे पास देने को काफ़ी प्यार है।
मुझे यह पता है।
मेरे पति द्वारा प्यार किया जाना,
तुम्हारा सम्मान पाना...
यही मेरे लिए सब कुछ रहा है।
पर तुम बाकी ज़िंदगी कैसे जीयोगी?
हमारी चिंता मत करो।
मैं तुमसे वादा करती हूँ।
हमारे बच्चे...
अच्छी ज़िंदगी जीएँगे।
नोआ और मोजासु...
वे ज़िंदगी में सफल होंगे।
तुम्हारे पिताजी जैसा कभी और कोई दूसरा आदमी नहीं होगा।
यह मत भूलना।
कभी मत भूलना।
तुम यहाँ क्या कर रहे हो?
सौदा तय हो चुका है।
वह आबे और कोल्टन को 1.4 बिलियन येन में बेचेंगी।
हमें दस प्रतिशत शुल्क मिलेगा।
पर यह जान लो। वह होटल कभी नहीं बनेगा।
क्योंकि हम उसे कभी बनने नहीं देंगे।
और श्री आबे को पता चलेगा
कि वह मैं ही हूँ जिसने उनके साथ यह किया।
यह अभ्यास नहीं है! सच में हवाई छापा पड़ा है!
तुरंत बॉम्ब शेल्टर में चलो!
- जल्दी, भागो! - जल्दी!
तुम क्या कर रहे हो? हमें जाना होगा!
भागो! चलो चलें!
- रुको, मेरी माँ... - माँ!
सुन्जा!
- पर मेरे पति! - भागो!
नहीं, मैं अपने पति को छोड़कर नहीं जा सकती!
उप-शीर्षक अनुवादक : मून कलिता